kardosdrur/scandi-wiki huggingface dataset:
Li Shufu

Li Shufu (kinesisk: 李书福, pinyin: Lǐ Shūfú, født i 1963 i Taizhou, Zhejiang i provinsen Zhejiang i Folkerepublikken Kina) er en kinesisk forretningsmand.

Han er hovedejer af Zhejiang Geely-koncernen, en kinesisk bilproducent. Han er også medlem af Kinas kommunistiske parti og repræsentant i Det kinesiske folks politisk rådgivende konference.

Han begyndte sin virksomhed i 1986 som chef for en fabrik som producere dele til køleskabe. I 1995 blev han leder for Zhejiang Geely Holding Group og har været det siden da. Forbes regner ham som en af Kinas rigeste personer.

Efter Geelykoncernens køb af Volvo Cars i 2010 er Li Shufu også bestyrelsesformand for selskabet.

Kilder

Eksterne henvisninger 
 Biografi fra ''Baidu Baike'
 Artikel fra China Daily

Erhvervsfolk fra Kina
Tine Ladefoged

Tine Ladefoged Pedersen (født 6. august 1977 i Randers) er en tidligere dansk håndboldspiller, der blandt andet spillede i Horsens HK. . Hun indstillede sin aktive karriere i 2005 i som 27-årig.

Noter 

Håndboldspillere fra Danmark
Håndboldspillere fra Horsens HK
Vorlesungen über Zahlentheorie

Vorlesungen über Zahlentheorie (Forelæsninger om Talteori) er en bog om talteori udgivet i første udgave i 1863. Bogen er udgivet af den tyske matematiker Richard Dedekind, elev af P.G.L. Dirichlet. Bogen baserer sig på forelæsningsnoter fra et kursus Dirichlet gav på Georg-August-Universität i Göttingen 1856-1857 og har begge matematikere angivet som forfattere, men bogen er udgivet posthumt for Dirichlets vedkommende. Dedekind tilføjede adskillige appendikser, hvor han løbende i de følgende udgaver udviklede sin ideal-teori. Den mest aksiomatiske tilgang findes angiveligt i fjerde udgave (1894).

Referencer 
 Fjerde udgave (1894) af bogen online.
 P.G.L. Dirichlet, R. Dedekind: Lectures on Number Theory, American Mathematical Society, 1999  (oversat til engelsk).
 Også Göttinger Digitalisierungszentrum har en scannet kopi af bogen, 2. udgave (1871) inkl. appendix I–X.
 Appendiks XI findes i bind 3 af Dedekinds samlede værker på Göttinger Digitalisierungszentrum.
 Carl B. Boyer, Uta C. Mertzbach: A History of Matematics 2nd edition 1989  (specielt omkring side 665).

Værker om matematik
Litteratur fra Tyskland
Litteratur i 1863
Rock N' Roll Camping

Rock N' Roll Camping var et realityprogram optaget over sommeren 2010, og blev vist på Kanal 5.

Programmet handler om Sidney Lee og hans to venner Kasper og Dennis, der anskaffer sig en campingvogn, og en gammel Volvo, hvorefter de tager rundt omkring i Danmark og arbejder hos forskellige familier et par dage.

Sidney og venners tålmodighed bliver sat på prøve, ikke mindst fordi ingen af de tre venner kan fordrage hårdt arbejde, men også fordi den slags ting nemt kan udløse diverse skænderier og splitte venskabsånden.

Når de tre venner forlader en familie skal de vurderes, enten får de en "Thumbs Up" for arbejdet, eller en "Thumbs Down".

Programmer på SBS TV
Realityshows fra Danmark
Danske tv-serier fra 2010'erne
Jan Ø. Jørgensen

Jan Østergaard Jørgensen (født 31. december 1987 i Svenstrup) er en dansk badmintonspiller, der har vundet Denmark Open 31. oktober 2010 og DM i 2012, 2013 og igen i 2015 (Skadet i 2014). Pr. 4. juni 2015 lå han nr. 2 på verdensranglisten i herresingle.  Jan Ø. Jørgensen har vundet tre superseries titler, 2010 Denmark Open, 2013 French Open og 2014 Indonesia Open (som den første europæer i herresingle). Han er ligeledes forsvarende europamester i herresingle (2014).

Han er gift med håndboldspilleren Stine Jørgensen. Han spiller for Vendsyssel Elitebadminton.

Karriere 
  China Open 2016
  Thomas Cup i 2016
  EM i 2014
  Indonesia Open 2014
  French Open 2013
  German Open 2015
  All-England 2015
  Indonesia Open 2015
  EM i 2008 og 2012 i herresingle
  EM i 2010
  Denmark Open 2010:
  China Open 2009:
  Danmarksmesterskaberne 2012, 2013 og 2015

Referencer

Eksterne henvisninger 
 
 

Badmintonspillere fra Danmark
Personer fra Svenstrup
Deltagere for Danmark ved sommer-OL 2016
James Yun

James Carson Yun (født d. 13. maj 1981), bedre kendt som Jimmy Yang, Akio eller Jimmy Wang Yang, er en amerikansk fribryder som bl.a. har kæmpet for World Championship Wrestling og World Wrestling Entertainment.

Eksterne henvisninger 
 

Wrestlere fra USA
Jung Dragons

Jung Dragons var en gruppe af wrestlere i WCW, der blev dannet i foråret 2000 og eksisterede frem til firmaets lukning i 2001.

Biografi

Medlemmer
Jamie-San var maskeret, og det eneste medlem der ikke var af japansk oprindelse. Dette blev dog først afsløret i slutningen af 2000, da han mistede sin maske og afslørede at Jamie Knoble var manden bag masken. Han forlod gruppen efter dette.   
Jimmy Yang var blot 18 år da han debuterede i WCW som medlem af Jung Dragons. Han og Kaz Hayashi fortsatte som tag team, da Jamie Knoble forlod gruppen. 
Kaz Hayashi var den eneste rigtige japaner i gruppen, og fortsatte med at tagge med Jimmy Yang, efter Jamie-San forlod gruppen.

World Championship Wrestling
Etableret i 2000
Ophørt i 2001
Nanjing Automobile Group

Nanjing Automobile Corporation (NAC) er en statsejet kinesisk bilproducent i byen Nanjing. Selskabet blev grundlagt i 1947 og er dermed Kinas ældste bilproducent. De producerer blandt andet bilmærkerne Soyat med licens fra Seat og Isuzu.

Nanjing Auto fusionerede i 2007 med det langt større kinesiske producent SAIC, og er i dag et datterselskab i SAIC-gruppen.

Nanjing Auto har tidligere har samarbejde med Fiat og har erhvervet teknologi fra Iveco til fremstilling af lastbiler og varevogne.

Nanjing Auto købte i 2005 en række aktiver fra MG Rover Group, da denne producent gik konkurs. Nanjing Auto købte MG, Austin og andre ikke-anvendte bilmærker samt produktionsteknologi og udstyr til produktion af MG ZT og MG TF-modellerne.

Referencer

Eksterne henvisninger 
 NAC Offciel webside 
 NAC-MG Officiel webside 

Køretøjsproducenter fra Kina
Nanjing
Etableret i 1947
Kaserneboulevarden

Kaserneboulevarden i Aarhus opkaldt efter den tidligere kaserne der nu er nedlagt og delvis nedrevet. Periodevis blev den brugt til anbringelse af sindssyge.

Gader i Aarhus
Hellebjerg Idrætsefterskole

Hellebjerg Idrætsefterskole blev oprettet i 1958 af KFUMs Idrætsforbund i 1958 nær Juelsminde som blev Danmarks første idrætsefterskole. 

Den 3. maj 1958 modtog efterskolen det første elevhold bestående af 11 piger. Skolen voksede hurtigt i form af elever og bygninger. I sommeren 1964 blev det en såkaldt fællesskole, og eleverne er fra da af blevet tilbudt et 8 måneders kursus.

Da Hellebjerg blev oprettet i 1958 havde KFUMs Idrætsforbund allerede benyttet området og dets bygninger, i adskillige år som kursus- og ledercenter. KFUMs Idrætsforbund står stadig bag skolen, det mærkes bl.a. i sommerferien, hvor forbundet afvikler leder-/trænerkurser på skolen.       I skoleåret 2018/2019 er 210 elever blevet optaget.

Aktive linjefag

  Adventure & Fitness(kun for piger)
Fodbold
  Golf
 Håndbold

Forstanderpar gennem tiderne:

Anne og Peder Møller 1958 – 1976

Inge og Harry Ankerdal 1976 – 1981

Signe og Oluf Rørbæk Madsen 1981 – 1989

Bente og Henning Christiansen 1989

Eksterne henvisninger 
 www.hellebjerg.dk
kenddinlandsby.dk

Efterskoler
Bygninger, konstruktioner og anlæg i Hedensted Kommune
Etableret i 1958
Klaus Wilmann

Klaus Wilmann f. 1952 er forhenværende mangeårig næstformand for BUPL, direktør for Frie Børnehaver og formand for Børnerådet. Med sin baggrund som pædagog har han gennem sin karriere arbejdet for børns vilkår og rettigheder. I 2016 fratrådte han sin stilling som centerchef for Familieplejen i Københavns Kommune for at gå på pension. Klaus Wilmann er gift med Marianne Andersen. Han har sønnerne Mikkel, Rasmus og Mads Wilmann. Sidstnævnte er også fagligt aktiv og forhenværende tillidsmand.

Pædagoger fra Danmark
Fagforeningsfolk fra Danmark
Kemisk transportreaktion

En kemisk transportreaktion er i kemi en proces til rensning og krystallisation af ikke-flygtige faste stoffer. Processen er også medvirkende ved visse aspekter af mineralvækst ved udstrømning fra vulkaner. Teknikken er forskellig fra kemisk dampudfældnig, som sædvanligvis indebærer opløsning i molekylære bestanddele (f.eks. SiH4 → Si + 2H2), og som giver ensartede belægninger.

Teknikken, som populariseredes af professor Harald Schäfer, indebærer en reversibel omdannelse af ikke-flygtige grundstoffer og kemiske forbindelser til flygtige, afledte stoffer. Disse flygtige forbindelser passerer gennem en forseglet beholder, typisk et lufttomt glasrør, som er opvarmet. Et sted i røret, hvor temperaturen holdes på et andet niveau, vender det afledte stof tilbage til den oprindelige tilstand, og transportmediet frigives igen. Transportmediet er derfor af katalytisk natur. Teknikken kræver, at rørets to ender (som indeholder den prøve, der skal krystalliseres) har forskellig temperatur, hvilket opnås ved anvendelse af særlige elektriske røropvarmere. Metoden ligner meget og er måske inspireret af den såkaldte "Van Arkel de Boer-proces", der benyttes til at fremstille rent titan og vanadium og som benytter jod som transportmedium.

Exotermiske og endotermiske reaktioner 
Transportreaktionerne klassificeres efter termodynamikken i reaktionen mellem det faste stof og transportmediet. Når reaktionen is exotermisk, tranporteres det faste stof fra den koldeste del (som kan være ret varm) af reaktoren til den varmeste ende, hvor ligevægtskonstanten er mindre gunstig, så krystallerne vokser. Reaktionen med molybdændioxid med jod som transportmedium er en exotermisk proces, idet MoO2 bevæger sig fra den koldeste ende (700 °C) til den varmere (900 °C):
MoO2 + I2  MoO2I2 ΔHrxn < 0 (exotermisk)
Med brug af 10 milligram jod til 4 gram fast stof tager processen adskillige dage.

I den modsatte situation, hvor reaktionen mellem det faste stof og transportmediet er endotermisk, transporteres det faste stof fra et varmere område til et koldere. For eksempel:
Fe2O3 + 6 HCl  Fe2Cl6 + 3 H2O ΔHrxn > 0 (endotermisk)
Mængden af jern(III)oxid holdes på 1000 °C, og produktet vokser frem ved 750 °C. HCl er transportmediet. Krystaller af hæmatit er observeret ved udmundingen af vulkaner på grund af kemiske transportreaktioner, hvor vulkansk brintklorid opløser jern(III)oxider.

Halogenlamper 
En reaktion svarende til MoO2-reaktionen udnyttes i halogenlamper. Wolfram, der er fordampet fra wolframtråden og omdannet med små mængder ilt og jod til WO2I2 ved den høje temperatur nær tråden, nedbrydes igen til wolfram, ilt og jod. 

WO2 + I2  WO2I2 ΔHrxn < 0 (exotermisk)

Kilder 

Kemiske reaktioner
Østifterne

Østifterne er en gammel dansk geografisk betegnelse, der omfattede amterne på Øerne, undtagen Samsø, men inklusive Færøerne. Navnet hentyder til de kirkelige stifter: Sjællands (inkl. Færøerne og Bornholm), Lolland-Falsters og Fyens Stift.

Flere organisationer har taget navn efter dette:
 Creditkassen for Landejendomme i Østifterne
 Foreningen Østifterne, oprindeligt Østifterne Forsikring
 Østifternes Kreditforening

Danmarks historie
Hans Christensen (politiker)

Hans Christensen (10. januar 1781 i Vejstrup, Svendborg Amt – 1. juli 1868) var en dansk gårdejer, politiker og stamfader til en hel slægt af fynske politikere.

Han var søn af gårdfæster Christen Hansen (1730-1796) og Ingeborg Nielsdatter. Efter faderens død styrede han gården for moderen, købte den senere til selveje og var en dygtig og oplyst landmand (den første bonde på egnen, som merglede sin jord). Christensen ægtede 1809 en gårdmandsdatter fra Vejstrup, Ane Nielsdatter (1782-1875).

1827 blev han sognefoged (indtil 1848) og lærte sig da at skrive. Han var allerede fra barnsben politisk vakt og så løsningen af stavnsbåndet som første skridt på vejen mod bøndernes frigørelse. Anordningen af 28. maj 1831 om etableringen af rådgivende provinsialstænderforsamlinger opfyldte ham derfor med glæde og forventning, og da forordningen af 15. maj 1834 udkom, blev han samme år med 385 stemmer valgt som deputeret for de mindre landejendomsbesiddere i Østifternes 14. valgkreds, og han gav møde ved stænderforsamlingerne i Roskilde 1835-36, 1838 og 1840. I forsamlingen tog han ordet for ændringer i jagtretten, for hoveriets afskaffelse og selvejendoms fremme. Han støttede også 1844-46 planen om at opkøbe og udstykke herregårde, som var blevet fremsat af lærer Rasmus Sørensen fra Venslev. En aktieforening til formålet blev dannet, men strandede. Christensen blev også 1846 distriktsformand i Bondevennernes Selskab samt gennemrejste hele Fyn for at vække sine standsfæller til politisk liv. Denne aktivitet var ikke helt ufarlig, for det såkaldte bondecirkulære, udstedt af regeringen den 8. november 1845, forbød afholdelse af møder angående bondestandens retsforhold uden politimesterens særlige tilladelse, og selv med denne tilladelse var det forbudt nogen som helst uden for sognet at deltage i forsamlingen.

1848 valgtes Christensen til den grundlovgivende Rigsforsamling med 606 stemmer mod 258, der faldt på modkandidaten, seminarieforstander, pastor D.A. Holberg i Skårup og tog endnu 1855 og 1865-66 del i valgkampene. I kirkelig henseende sluttede han sig til den grundtvigske retning og virkede ivrig for dens friskoler og folkehøjskoler. Ved sit guldbryllup 1859 skænkede han en formue til oprettelsen af børneskoler i denne ånd. Han døde 1. juli 1868.

Af hans sønner var Christen Hansen, gårdejer og sognefoged i Vejstrup, landstingsmand 1859-66, og Niels Hansen, gårdejer og sognefoged i Oure, landstingsmand 1870-78 og amtsrådsmedlem siden 1859. Senere slægtsled blev også politikere.

Kilder 
 Emil Elberling, "Hans Christensen", i: C.F. Bricka (red.), Dansk Biografisk Lexikon, København: Gyldendal 1887-1905.
 Rugaard, Fremragende danske Bønder, s. 377 ff.
 Sydfyenske Tidende 17. juli 1868.
 Dansk Folketidende, 31. juli 1868.
 Biografi af Anders Uhrskov på Fynhistorie.dk

Landmænd fra Danmark
Personer fra Fyn
Medlemmer af Den Grundlovgivende Rigsforsamling
Politikere fra Bondevennerne
Stænderdeputerede fra Østifterne
Personer i Dansk Biografisk Leksikon
Jens Christensen (politiker, 1788-1856)

Jens Christensen (8. august 1788 i Voldum i Randers Amt – 24. oktober 1856) var en dansk gårdejer og politiker.

Han var søn af gårdfæster Christen Nielsen (1722-1806) og Ane Cathrine Alexandersdatter. Han gjorde tjeneste som dragon 1810 ff., overtog 1814 fædrenegården og var en udmærket dygtig landmand; især drev han høravl og stort havebrug, havde planteskole af frugttræer og modtog gentagne påskønnelser af Landhusholdningsselskabet. 1848 blev han kongevalgt medlem af den nørrejyske stænderforsamling og siden af den grundlovgivende Rigsforsamling, hvor han var den eneste kongevalgte bonde, og fortsatte i politik 1849-52 som folketingsmand. Han døde 24. oktober 1856.

Christensen ægtede 1815 Kirstine Andersdatter (1791-1866), datter af gårdfæster Anders Rasmussen.

Kilder 
 Emil Elberling, "Jens Christensen", i: C.F. Bricka (red.), Dansk Biografisk Lexikon, København: Gyldendal 1887-1905.
 D.E. Rugaard, Fremragende danske Bønder før og nu, København: Bording 1871, s. 263 ff.

Landmænd fra Danmark
Medlemmer af Den Grundlovgivende Rigsforsamling
Folketingsmedlemmer i 1840'erne
Folketingsmedlemmer i 1850'erne
Stænderdeputerede fra Nørrejylland
Personer i Dansk Biografisk Leksikon
Agerskov Kirke

Agerskov Kirke ligger i Agerskov, 14 km nordøst for Løgumkloster.

Kirken er viet til Sankt Dionysios, som var biskop i Paris omkring år 200 e.Kr.

Kirken er opført omkring år 1200 med ombygninger i 1300-året og 1500-året og består af skib i romansk stil af granitkvadersten, unggotisk kor med sakristi og sengotisk tårn og våbenhus. I de gotiske dele er genanvendt kvadre fra et romansk kor med apsis.

Et granittympanon (muligvis fra en præstedør) er trin mellem kor og sakristi. Ligesom våbenhuset har tårnrummet indvendige blændinger. Det overhvælvedes i renæssancen, da trappehuset opførtes.

I korets gotiske hvælv kalkmalede dekorationer fra 1632 med apostlene og evangelisttegn.

Renæssance altertavle fra 1597 med malerier fra 1763. I en sidealterniche i triumfbuen er anbragt to figur-grupper, »den gode« og »den onde« side af en Golgatascene fra en gotisk fløjaltertavle. Fra en anden gotisk tavle stammer tre figurer: Maria, Johannes og en apostel.

I en vinduesniche i østvæggen ses to senmiddelalderlige messeklokker.

Middelalderlig granitdøbefont.

Korbuekrucifiks fra begyndelsen af 1400-tallet med latinsk minuskel-indskrift og oprindelig staffering.

Prædikestol fra 1798 med malerier og himmel.

Eksterne kilder/henvisninger 

 400 Danske Landsbykirker, Johan Exner, Gyldendal 1968. .
 Agerskov Kirke hos KortTilKirken.dk
 Agerskov Kirke i bogværket Danmarks Kirker (udgivet af Nationalmuseet)

Kirker i Tønder Kommune
Kirker i Ribe Stift
Kirker i Haderslev Amt
Botved-klassen

Botved-klassen var en klasse, der bestod af to mindre enheder i Søværnet i Danmark, bygget hos Botved Boats i Mullerup Havn på Sjælland.

De to små skibe var ikke navngivne og kendtes kun ved deres pennantnumre (skrognumre), Y375 og Y376. De anvendtes til stationstjeneste ved hhv. Flådestation Frederikshavn og Flådestation Korsør.

Y375 brød i brand under sejlads og sank i 1995. Y376 fortsatte sin stationstjeneste ved Flådestation Korsør til den efter udfasning blev solgt på auktion den 21. april 2010.

Bevogtningsbådene 
Botved Boats leverede yderligere tre både til Søværnet, men af en mindre type. Disse blev betegnet Bevogtningsbåde og havde skrognumrene Y377, Y378 og Y379. Bevogtningsbådene blev alle tre leveret i 1975 og indgik i flådens tal således:
 Y377: 7. februar
 Y378: 4. juni
 Y379: 30. september

De tre både havde, ligesom Y375 og Y376, intet navn, men blev i daglig tale spøgefuldt kaldt hhv Trine, Trunte og Trille.

Links 
 Billedserie taget i f.m. salg

Referencer 

Krigsskibe fra Danmark
Grammy for årets album

Grammy Award for Album of the Year er den mest prestigefyldte kategori ved den årlige Grammy Award. Prisen for årets bedste album har været uddelt siden 1959. Prisen var oprindeligt tiltænkt uddelt alene til artisten, men uddeles i dag til artisten, produceren, lydteknikeren m.fl. I 1962 blev kategoriens navn udvidet til Album of the Year (other than classical), men i 1965 gik man tilbage til det oprindelige navn. Det var først i 1968, at prisen blev uddelt til et rock-album. 

Frank Sinatra, Stevie Wonder, og Paul Simon er de artister, der har modtaget flest priser for årets album med 3 priser hver. Paul McCartney er med 9 nomineringer den artist, der er nomineret flest gange; fem som et medlem af The Beatles,tre for soloalbum,og en gang som medlem af Wings.

1950'erne

1960'erne

1970'erne

1980'erne

1990'erne

2000'erne

2010'erne

Eksterne links 
 Officiel website

Årets album
Primera División de Argentina

Primera División de Argentina (eller "Liga Profesional de Fútbol") er den bedste fodboldrække i Argentina, hvori klubberne spiller om det argentinske mesterskab. Turneringen arrangeres af Argentinas fodboldforbund og har været afholdt siden år 1893. Ligaen er, ifølge det af FIFA anerkendte fodboldstatistik-site IFFHS, den tredjestærkeste fodboldliga i verden pr. 2010.

Som i så mange andre latinamerikanske lande kåres der i den argentinske liga en mester hvert halve år, i modsætning til den europæiske model med én mester pr. år. Hvert efterår spiller holdene om Torneo Aperture (Åbningsturneringen), mens der om foråret spilles om Torneo Clausura (Afslutningsturneringen). Begge turneringer spilles over 19 kampe, hvor hvert hold møder hinanden én gang. Nedrykning til den næstbedste række, Primera B Nacional, bliver dog udregnet over begge turneringer.

Halvårsmesterskabet blev indført i 1991. Mellem 1967 og 1985 blev der afviklet to separate ligaer, kaldet National- og Metropolitanligaerne.

Det mest succesfulde hold er CA River Plate, der har vundet hele 33 mesterskaber.

Vindere 

Følgende er en liste over de argentinske fodboldmestre, siden ligaen blev professionel i 1931:

1931-1966 

 1931: Boca Juniors
 1932: River Plate
 1933: San Lorenzo de Almagro
 1934: Boca Juniors
 1935: Boca Juniors
 1936: River Plate
 1937: River Plate
 1938: Independiente
 1939: Independiente
 1940: Boca Juniors
 1941: River Plate
 1942: River Plate
 1943: Boca Juniors
 1944: Boca Juniors
 1945: River Plate
 1946: San Lorenzo de Almagro
 1947: River Plate
 1948: Independiente
 1949: Racing
 1950: Racing
 1951: Racing
 1952: River Plate
 1953: River Plate
 1954: Boca Juniors
 1955: River Plate
 1956: River Plate
 1957: River Plate
 1958: Racing
 1959: San Lorenzo de Almagro
 1960: Independiente
 1961: Racing
 1962: Boca Juniors
 1963: Independiente
 1964: Boca Juniors
 1965: Boca Juniors
 1966: Racing

Dobbeltligasystemet 1967-1985

1986-91 

 1986: River Plate
 1987: Rosario Central
 1988: Newell's Old Boys
 1989: Independiente
 1990: River Plate
 1991: Newell's Old Boys

1992- (Halvårsmesterskabet) 

Inicial, Final y Partido Final de Campeonato:

 2013 inicial: Vélez Sársfield
 2013 final: Newell's Old Boys
 2013 campeonato: Vélez Sársfield
 2014 inicial: San Lorenzo de Almagro
 2014 final: River Plate

Torneo Transición:

 2014: Racing

Primera División:

 2015: Boca Juniors
 2016: Lanús
 2016-17: Boca Juniors

Superliga Argentina de Fútbol:

 2017-18: Boca Juniors
 2018-19: Racing Club
 2019-20: Boca Juniors

Liga Profesional de Fútbol:
 2021: River Plate
 2022: Boca Juniors

Referencer

Eksterne henvisninger 
 Argentinas fodboldforbunds hjemmeside

Fodboldligaer
Fodbold i Argentina
Etableret i 1893
Claus Lembek

Claus Lembek (2. september 1929 på Frederiksberg – 24. oktober 2010) var en dansk operasanger (bas). Han blev optaget på Det kongelige Teaters operaskole i 1955 og debuterede i La Boheme i 1959. Blandt hans øvrige roller kan nævnes Rocco i Fidelio, Kong Filip i Don Carlos, Truffaldino i Ariadne på Naxos, Sarastro i Tryllefløjten, Leporello i Don Giovanni, Don Bartolo i Figaros Bryllup, Jeronimus i Maskarade, Pimen i Boris Godunov, Ramfis i Aida og Dulcamara i Elskovsdrikken. I de senere år arbejdede han for Den Jyske Opera, Vestsjællands Musikteater, Riddersalen og Betty Nansen Teatret. Desuden medvirkede han i film- og teaterforestillinger og forestod en række nyoversættelser af opera- og operettetekster. Han var gift to gange, senest med skuespillerinden Fritze Hedemann og er far til operasangerinden Tina Kiberg.

Eksterne henvisninger 
 

Operasangere fra Danmark
Personer fra Frederiksberg
Lucia di Lammermoor

Lucia di Lammermoor er en italiensk opera i tre akter, skrevet af Gaetano Donizetti i 1835.

Operaen handler om en lord Henry, som falder i unåde ved det skotske hof og ser et giftermål mellem søsteren Lucia og lord Arthur Bucklaw som sin redning. Lucia har imidlertid forelsket sig i lord Henrys dødsfjende, sir Edgar Ravenswood.

Librettoen til operaen blev skrevet af Salvatore Cammarano efter Walter Scotts roman The Bride of Lammermoor fra 1819. Operaen blev uropført på Teatro San Carlo i Napoli den 26. september 1835. 

Flere af operahistoriens største sopraner har sunget partiet som Lucia, blandt andre Maria Callas.

Eksterne henvisninger 

Operaer på italiensk
George Hickenlooper

George Hickenlooper (25. maj 1963 – 29. oktober 2010) var en amerikansk dokumentarfilminstruktør. Blandt de film han instruerede kan nævnes Dogtown (1997), og Factory Girl (2006).

Han efterlader sig kone og en søn.

Eksterne henvisninger 
 

Filminstruktører fra USA